Ва ўстановах адукацыі вобласці дзейнічае шмат класаў ранняй прафарыентацыі: кадэцкія, ваенна-патрыятычныя і інш. На думку М.А.Ціханчука, надышоў час больш актыўна ствараць у школах педагагічныя класы, улічваючы трывожную сітуацыю з наборам абітурыентаў на педагагічныя спецыяльнасці УВА. Неабходна выхоўваць у моладзі пазітыўнае стаўленне да настаўніцкай прафесіі. Да гэтай работы варта далучаць бацькоў і выкладчыкаў УВА. Педагагічныя класы можна адкрываць у межах профільнага навучання. Акрамя таго, у прафарыентацыйнай дзейнасці неабходна накіроўваць моладзь на спецыяльнасці заўтрашняга дня ў сферы транспартнай і лагістычнай інфраструктуры, трансгранічных і інфармацыйных паслуг, сельскай гаспадаркі, турызму, экатэхналогій і інавацыйнага развіцця прадпрыемстваў. Выпускнікі УВА павінны быць запатрабаванымі на сучасным рынку працы і прыносіць рэальную карысць эканоміцы рэгіёна.